
 Nümunə
 
XƏBƏRDARLIQ № ____
	________ rayonu (şəhəri),
____ nömrəli tam orta məktəb
	14 oktyabr 2026-cı il



Kimə: ____________________________ qızı
Vəzifəsi: ________________ fənni müəllimi
Əsas: məktəb rəhbərliyi tərəfindən 12, 13 və 14 oktyabr 2026-cı il tarixlərində tərtib edilmiş № ___, № ___ və № ___ saylı aktlar
Azərbaycan Respublikasının “Ümumi təhsil haqqında” Qanununun 12.13-1-ci maddəsinə əsasən, dövlət ümumi təhsil müəssisəsində təhsilalanlar və təhsilverənlər tərəfindən geyim ilə bağlı tələblərə riayət olunmalıdır. Həmin Qanunun 12.13-cü maddəsinin ikinci cümləsinin icrasını təmin etmək məqsədilə Azərbaycan Respublikası Nazirlər Kabinetinin 6 oktyabr 2026-cı il tarixli, 325 nömrəli Qərarı ilə “Dövlət ümumi təhsil müəssisəsində təhsilverənlər üçün geyim ilə bağlı Tələblər” (bundan sonra – Tələblər) təsdiq edilmişdir. Tələblər məcburi xarakter daşıyır və məktəbin bütün təhsilverənlərinə şamil edilir.
Tələblərin:
–	1.4-cü bəndinə əsasən, Tələblər təhsilverənlər tərəfindən iş vaxtı ərzində təhsil müəssisəsində, habelə təhsil müəssisəsini təmsil etdikləri rəsmi tədbirlərdə tətbiq edilir;
–	1.7-ci bəndinə əsasən, Tələblərə riayət olunmasına məktəb rəhbərliyi nəzarət edir;
–	1.8-ci bəndinə əsasən, Tələblərə riayət olunması ilə bağlı məsələlər məktəbin Pedaqoji Şurası tərəfindən həll edilir;
–	2.1-ci bəndinə əsasən, təhsilverənin geyimi mövsümə uyğun, təmiz, səliqəli, sadə və işgüzar üslubda olmalıdır;
–	2.2.2-ci yarımbəndində qadın təhsilverənlər üçün icazə verilən geyim növləri (sərbəst biçimli klassik kostyum, dizədək və ya dizdən aşağı uzunluqda ətək və ya don, klassik köynək və ya kofta, klassik ayaqqabı) müəyyən edilmişdir;
–	2.4-cü bəndinə əsasən, təhsil müəssisəsinin işgüzar mühitinə, pedaqoji fəaliyyətin xarakterinə və təhsilalanların yaşına uyğun olmayan, habelə Tələblərlə müəyyən edilmiş üslubdan kənar geyimlərin geyinilməsinə yol verilmir.
Azərbaycan Respublikası Elm və Təhsil Nazirliyi Kollegiyasının 15 may 2024-cü il tarixli Qərarı ilə təsdiq edilmiş “Təhsilverənlərin etik davranış Qaydaları”na əsasən, təhsilverənin xarici görkəmi və geyimi çalışdığı təhsil müəssisəsinin daxili nizam-intizam qaydalarına uyğun olmalıdır. Həmin Qaydalarda, həmçinin, müəyyən edilmişdir ki, təhsil müəssisəsi rəhbərinin qanuni göstərişlərinin yerinə yetirilməməsi intizam məsuliyyətinə səbəb olur.
Azərbaycan Respublikası Əmək Məcəlləsinin 10-cu maddəsinə əsasən, işçi əmək funksiyasını vicdanla yerinə yetirməyə, müəssisədə müəyyən edilmiş əmək rejiminə və əmək intizamı qaydalarına riayət etməyə borcludur.
Tələblər 9 oktyabr 2026-cı il tarixində keçirilmiş Pedaqoji Şuranın iclasında (protokol № ___) Sizin də daxil olduğunuz pedaqoji kollektivin diqqətinə çatdırılmış, onlara 12 oktyabr 2026-cı il tarixindən etibarən ciddi riayət olunması barədə məktəb rəhbərliyi tərəfindən göstəriş verilmişdir.
Buna baxmayaraq, məktəb rəhbərliyinin apardığı müşahidələr və tərtib edilmiş aktlarla müəyyən edilmişdir ki, Siz 12, 13 və 14 oktyabr 2026-cı il tarixlərində – üç iş günü ardıcıl olaraq – iş vaxtı ərzində Tələblərin 2.1-ci və 2.4-cü bəndlərinə zidd geyimdə məktəbdə olmusunuz.
Pozuntunun məzmunu: ______________________________________________________
Tələblərlə tanış olduğunuz halda onlara üç gün ardıcıl riayət etməməyiniz normativ hüquqi aktların tələblərinin, məktəb rəhbərliyinin qanuni göstərişinin və əmək intizamının pozulması kimi qiymətləndirilir.
Yuxarıda göstərilənləri nəzərə alaraq, Sizdən TƏLƏB OLUNUR:
1)	növbəti iş günündən etibarən Tələblərə, məktəbin daxili intizam qaydalarına və “Təhsilverənlərin etik davranış Qaydaları”na qeyd-şərtsiz riayət etməyiniz;
2)	Azərbaycan Respublikası Əmək Məcəlləsinin 186.4-cü maddəsinə uyğun olaraq, yol verdiyiniz pozuntu barədə bu xəbərdarlığı aldığınız gündən 2 (iki) iş günü müddətində məktəbin direktoruna yazılı izahat təqdim etməyiniz.
XƏBƏRDARLIQ EDİLİR ki, Tələblərə riayət edilməməsi halı bir daha təkrarlandıqda:
–	məsələ Tələblərin 1.8-ci bəndinə uyğun olaraq Pedaqoji Şuranın müzakirəsinə çıxarılacaq;
–	Sizə Azərbaycan Respublikası Əmək Məcəlləsinin 186.2-ci maddəsində nəzərdə tutulmuş intizam tənbehi (töhmət və ya sonuncu xəbərdarlıqla şiddətli töhmət) tətbiq ediləcək;
–	əmək vəzifələrinin yerinə yetirilməməsi davam etdikdə, əmək müqaviləsinin Azərbaycan Respublikası Əmək Məcəlləsinin 70-ci maddəsinin “ç” bəndinə əsasən ləğv edilməsi məsələsinə baxılacaqdır.
Yazılı izahatın müəyyən edilmiş müddətdə təqdim edilməməsi və ya izahat verməkdən imtina intizam tənbehinin tətbiq edilməsinə mane olmur.
Xəbərdarlıq iki nüsxədə tərtib edilmişdir: bir nüsxəsi işçiyə təqdim edilir, digəri isə işçinin şəxsi işinə əlavə olunur. Xəbərdarlıqla tanış olduğunuzu məktəbdə saxlanılan nüsxədə imza və tarixlə təsdiq etməyiniz tələb olunur. İmza etməkdən imtina edildikdə, bu barədə iki şahidin iştirakı ilə akt tərtib edilir; imtina xəbərdarlığın qüvvəsinə təsir etmir.
Məktəbin direktoru: ______________________________ (adı, soyadı)
İmza: __________________          M.Y.
Xəbərdarlığın bir nüsxəsini aldım və onunla tanış oldum:
______________________________ qızı
İmza: __________________
Tarix: «____» ______________ 2026-cı il
İmzadan imtina barədə qeyd (lazım gəldikdə):
______________________________________________________________
Şahidlər: 1) ______________________________   İmza: __________
                2) ______________________________   İmza: __________

